सातौं स्केटिङमा खुसी, किरण र वसन्त विजयी
टोखा नगरपालिकामा शनिबार सम्पन्न सातौं स्केटिङ तथा स्केटबोर्डिङ च्याम्पियनसिपको महिला खुलातर्फ खुसी बिक विजेता भएका छन् । उक्त इभेन्टमा समीक्षा राई दोस्रो र लेमङ्ग मगर तेस्रो भएका छन् । पुरुष जुनियरतर्फ खुलामा किरण लामा गुरुङ पहिलो, यमबहादुर कामु दोस्रो, अविशेष परिवार तेस्रो भएका छन् ।
काठमाडौँ — टोखा नगरपालिकामा शनिबार सम्पन्न सातौं स्केटिङ तथा स्केटबोर्डिङ च्याम्पियनसिपको महिला खुलातर्फ खुसी बिक विजेता भएका छन् । उक्त इभेन्टमा समीक्षा राई दोस्रो र लेमङ्ग मगर तेस्रो भएका छन् । पुरुष जुनियरतर्फ खुलामा किरण लामा गुरुङ पहिलो, यमबहादुर कामु दोस्रो, अविशेष परिवार तेस्रो भएका छन् ।सिनियर पुरुषमा प्रथम वसन्त राई पहिलो, शरद् राई दोस्रो र पेन्थेलिन शेर्पा तेस्रो भएका छन् । सबै विधाका विजेताले २५ हजार, दोस्रोले १५ हजार र तेस्रोले १० हजार रुपैयाँ पुरस्कार पाए ।नेपाल स्केटिङ तथा स्केटबोर्डिङ संघका अध्यक्ष अच्युत खनालले दुई दिने प्रतियोगितामा जुनियर र सिनियर १८० पुरुष तथा जुनियर र सिनियर ७० महिला खेलाडीले भाग लिएको बताए ।प्रतियोगिताको संघीय मामिला तथा सामान्य प्रशासनमन्त्री भानुभक्त जोशीले उद्घाटन गर्दै स्केटिङ र स्केटबोर्डिङ साहसिक र लोभ्याउने खेल भएको ७५३ वटै पालिकामा त्यसका लागि खेलस्थल बनाउनुपर्ने बताएका थिए ।नेपाल स्केटिङ तथा स्केटबोर्डिङ संघ र राष्ट्रिय खेलकुद परिषदको संयुक्त आयोजनामा भएको प्रतियोगिताको उद्घाटनमा सर्जक तथा गायक प्रकाश सपुतले पनि यस खेलबाट देशको नाम राख्न खेलाडीलाई आग्रह गर्दै खेलको प्रवर्द्धनमा आफू लाग्ने प्रतिवद्धता जनाएका थिए ।टोखा नगरपालिकाका प्रमुख प्रकाश अधिकारीले प्रतियोगिता आफ्नो पालिकामा आयोजना हुँदा गौरव बढेको बताउँदै आफ्ना पालिका कुनै पनि खेलाडी आर्थिक अभावका कारण देशभित्र र बाहिर हुने प्रतियोगिता खेल्नबाट वञ्चित हुनु नपर्ने दाबी गरे ।नेपाल ओलम्पिक कमिटीका महासचिव नीलेन्द्रराज श्रेष्ठलगायतले खेलाडीलाई स्केटबोर्ड हस्तान्तरण गरेका थिए ।